  Туспуктэм: Удмурт кун университетлэн пресс-службаез Наталия Сильвестрова Улонысь кошкиз биологи тодосъя доктор, Удмурт кун университетысь профессор, Удмуртилэн кун премиезлэн кык пол лауреатэз Николай Ильминских. Со сярысь 8-тӥ гудырикошконэ шаертодосчи Александр Кондратьев «ВКонтакте» мерлыко вотэсысь бамаз ивортӥз. Тодосчилы 69 арес вал. Николай Геннадьевич вордскиз 1954-тӥ арын 24-тӥ толшоре Якшур-Бӧдья ёросысь Варавай гуртын. Казаньысь кун университетез йылпумъяз. 40 арлэсь трос Удмурт кун университетын дышетӥз, кема аръёс ӵоже огъя биологияя кафедраен кивалтӥз. Граждан утёнъя институтлэн нырысетӥ деканэз вал. Тодосъя но научно-популярной уно ужъёслэн авторзы луэ. 2022-тӥ арын Николай Ильминскихен дасям пиналъёслы шаерамы улӥсь пӧйшуръёс, нымы-кибыос но будосъёс сярысь «Почтовый ящик медведя» книга потӥз. Ивортодэтъя «Удмуртия» агентство Николай Геннадьевичлэн ӵыжы-выжыосызлы но матысь адямиосызлы куректэмзэ вера. Тегъёс: Тодос кулон Удмуртия  